Kyrsten Sinema

Kyrsten Lea Sinema (født 12. juli 1976) er en amerikansk politiker som siden desember 2022 er en uavhengig politiker. Hun representerte Demokratene fra 2004. Fra 2019 representerer hun Arizona i USAs senat.

Liv og virke

Bakgrunn 
Sinema ble født i Tucson i Arizona i 1976. Hennes foreldre skilte seg da hun var barn. Da hennes stefar mistet jobben sin, bodde familien i tre år i en forlatt bensinstasjon i Florida uten rennende vann eller elektrisitet. Sinema ble oppdratt som medlem av Jesu Kristi kirke av siste dagers hellige.

Utdannelse
Sinema ble uteksaminert som toppstudent da hun var 16 år og avla kandidateksamen fra Brigham Young University i 1995 da hun var 18 år. Hun forlot mormonkirken etter eksamen fra BYU. Sinema avla mastereksamen i sosialt arbeid fra Arizona State University i 1999. I 2004 avla hun juristeksamen ved Arizona State University. I 2012 avla hun filosofisk doktorseksamen, også det ved Arizona State.

Karriere
Sinema var sosialarbeider fra 1995 til 2002. I 2000 jobbet hun med Ralph Naders presidentkampanje. Hun tjenestegjorde som assisterende professor ved Arizona Summit Law School. Sinema ble deretter forsvarsadvokat i 2005.

Toppolitikken
Hun var medlem av USAs representanthus fra 2013 til 2019. Sinema vant senatsvalget i Arizona i 2018 for å erstatte Jeff Flake. Hun er den første kvinnelige senatoren fra Arizona, den første åpent biseksuelle personen valgt til det amerikanske senatet og den andre åpne HBTQ-personen noensinne i senatet, etter Tammy Baldwin. Sinema er den første demokraten som er valgt til det amerikanske senatet fra Arizona siden Dennis DeConcini i 1988.

Referanser

Eksterne lenker 
 
 
 
 

Medlemmer av Det demokratiske parti (USA)
Kongressrepresentanter fra Arizona
Senatorer fra Arizona
Kvinnelige senatorer i USA
Sosialarbeidere
Personer fra Tucson